[{"text_idx": "#000003", "text": "Lleolir ysta\u0302d Cwm Elan wrth galon Mynyddoedd Cambria. Mae ein rhan helaeth ni o\u2019r canolbarth, sydd wedi ei amgylchynu gan fryniau agored, yn enwog am fod yn un o\u2019r ardaloedd beicio mynydd naturiol gorau ym Mhrydain. Mae\u2019r ysta\u0302d yn cwmpasu dros 70 milltir sgwa\u0302r o gefn gwlad, sef 1% o Gymru \u2013 felly gallwch reidio am oriau heb weld neb.\nO\u2019i safle ar ben Cwm Elan, mae\u2019r Ganolfan Ymwelwyr yn fan cychwyn bendigedig i grwydro Mynyddoedd Cambria. Mae ein llwybrau\u2019n pasio trwy gefndir godidog o argaeau a chronfeydd dw\u0302r o Oes Fictoria, cefn gwlad brydferth, coetiroedd hynafol, hen reilffyrdd a bryniau agored helaeth.\nMae beicwyr o bob lefel \u2013 o ddechreuwyr pur, i\u2019r rhai sy\u2019n chwilio am sbort, i arbenigwyr \u2013 yn teimlo\u2019n gartrefol yng Nghwm Elan. Gallwch gymryd eich amser i ddatblygu\u2019ch sgiliau ar gylchoedd byr sy\u2019n ddigon i roi boddhad, neu\u2019ch ymestyn eich hun ar deithiau trawsgwlad epig o amgylch yr ardal.\nNawr gallwn frolio dau drac beicio mynydd pwrpasol newydd sbon hefyd, cylch byr sy\u2019n cynnwys disgynfeydd graddfa Las a Choch \u2013 a\u2019r rhain yw\u2019r llwybrau beicio mynydd pwrpasol cyntaf i gael eu hadeiladu ar yr ysta\u0302d."}, {"text_idx": "#000007", "text": "Mae Rhaeadr Gwy hefyd yn gartref i drac pwmpio mwyaf y DU \u2013 mae\u2019n agored trwy gydol y flwyddyn ac yn hollol rad ac am ddim. Pump Track Wales yw trac pwmpio sbrint cyntaf y DU hefyd. "}, {"text_idx": "#000009", "text": "Mae Rhaeadr Gwy wrth galon Cymru, hi yw\u2019r dref gyntaf ar Afon Gwy ar gyrion Mynyddoedd Cambria: mae hi\u2019n rhwydd ein ffeindio ni am ein bod ar groesfan naturiol; ac rydyn ni\u2019n agosach nag y byddech chi\u2019n disgwyl:"}, {"text_idx": "#000013", "text": "Os ydych chi\u2019n teithio tua\u2019r gogledd i Raeadr Gwy ar yr A470, efallai y bydd eich offer llywio a\u0302 lloeren yn ceisio mynd a\u0302 chi trwy bentref Llanwrthwl; nid yw\u2019r ffordd yma\u2019n addas i fysys neu gerbydau mawr am ei bod yn mynd a\u0302 chi ar hyd lonydd cefn gwlad cul. Am lwybr mwy uniongyrchol, ewch am Raeadr Gwy a throwch i\u2019r chwith wrth Gloc y Dref."}]